Tunhamn

Tunhamn on saari ja kylä Hiittisten saaristossa Kemiönsaaren kunnassa. Nimitystä Tunhamn käytetään myös saarta ympäröivästä pienestä saariryhmästä. Tunhamn on syrjäisimpiä Kemiönsaaren asuttuja paikkoja. Se sijaitsee Saaristomeren kansallispuiston sisällä aivan Paraisten rajan tuntumassa. Nykyään Tunhamnin kylässä asuu seitsemän henkeä, jotka ovat sukua keskenään. Yhteysalus m/s Stella kulkee säännöllisesti saarelle Kasnäsistä.

Perimätiedon mukaan saari on ollut yksi katolisen kirkon omistamista levähdyspaikoista. Tunhamn on ollut pysyvästi asuttuna vähintään 400 vuotta, ja se on ollut saman suvun asuttamana viimeiset 270 vuotta. Kylän vanhin säilynyt rakennus on ranta-aitta 1770-luvulta. Nykyisin saarella on vierasvenesatama, pieni myymälä ja lammasfarmi. Saaren asukkaat saavat osan elannostaan matkailusta.

Saaren asutus on keskittynyt sen pohjoisosaan Hemvikenin rannalle. Saari on pääasiassa kallioinen ja kasvillisuutta on harvakseltaan. Tasaiset alueet on muutettu niityiksi. Saarella on myös kaksi vapaa-ajan asuntoa.

Lähteet

Hiittisten kylät
Kemiönsaaren saaret